**[Zápis detí do materskej školy na školský rok 2019/20](http://www.zshurbanova.sk/materska-skola/oznam-o-zapise-deti-do-materskej-skoly-na-skolsky-rok-2013/2014)20**

|  |  |
| --- | --- |
| **Materská škola Lehnice** |  |
|  |

**Zápis detí do materskej školy na školský rok 2019/2020** sa realizuje v zmysle § 28 zákona č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov a vyhlášky č. 306/2008 o materskej škole **v dňoch od 02.mája 2019 do 15.mája 2019 v čase od 10.00 - 12.00 h. a od 13.00 - 16.00 h. v materskej škole.Po tomto termíne bude možné prijať žiadosť zákonného zástupcu len v prípade voľnej kapacity. Deti prijímame s nástupom do materskej školy k 1. septembru 2019.**

Dieťa sa do materskej školy prijíma na základe písomnej žiadosti zákonného zástupcu dieťaťa, ktorú predloží v MŠ  spolu s potvrdením o zdravotnej spôsobilosti dieťaťa od všeobecného lekára pre deti a dorast. Podľa § 24 ods. 7 zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov,  **potvrdenie o zdravotnej spôsobilosti, ktoré vydáva lekár pred umiestnením dieťaťa do materskej školy.Podstatné je, aby lekár na potvrdení uviedol, či dieťa je alebo nie je zdravotne spôsobilé na pobyt v kolektíve materskej školy a potvrdenie o povinného očkovania. Bez tohto jednoznačného výroku lekára nebude žiadosť o prijatie dieťaťa do materskej školy akceptovaná.**

Ak ide o dieťa so špeciálnymi výchovno-vzdelávacími potrebami, zákonný zástupca predloží aj vyjadrenie príslušného zariadenia výchovného poradenstva a prevencie. Ak sa jedná  o dieťa so zmyslovým a telesným postihom, aj s vyjadrením príslušného odborného lekára.

**Dokumentáciu je potrebné odovzdať v materskej škole spolu so žiadosťou**

**Zapisujeme deti od 3 rokov veku - rok narodenia 2016.**

Dieťa je možné prijať na celodenný alebo poldenný pobyt, adaptačný a diagnostický pobyt. Rozhodnutie o prijatí/neprijatí dostane rodič (zákonný zástupca dieťaťa) písomne na adresu uvedenú v žiadosti. O prijatí dieťaťa so špeciálnymi výchovno-vzdelávacími potrebami rozhoduje riaditeľka MŠ, podľa podmienok materskej školy, po vyjadrení príslušného zariadenia výchovného poradenstva a prevencie a vyjadrení všeobecného lekára pre deti a dorast a po prerokovaní pedagogickou radou.

**Vyplnenú žiadosť o prijatie aj s povinnou prílohou rodič, resp. zákonný zástupca odovzdá v papierovej podobe s podpisom žiadateľa spravidla v čase zápisu riaditeľke v materskej škole, pričom predloží k nahliadnutiu rodný list dieťaťa a občiansky preukaz rodiča, resp. zákonného zástupcu.**

Rozhodnutie o prijatí, resp. neprijatí dieťaťa vydá riaditeľka materskej školy

**Podľa § 59 zákona NR SR č. 245/2008 Z.z. sú prednostne prijímané deti do MŠ**:  
1. deti 5- 6 ročné, ktoré majú 1 rok pred plnením povinnej školskej dochádzky  
2. deti s odloženou povinnou školskou dochádzkou  
**Ďalšie podmienky prednostného prijímania detí do MŠ:**  
3. deti s trvalým pobytom v Lehniciach

4 deti zamestnaných zákonných zástupcov   
5. dodržanie vekovej podmienky prijatia – dovŕšenie veku troch rokov do 31.8. 2019  
6.. súrodenec dieťaťa, ktoré už navštevuje danú MŠ  
**K zápisu:**Do materskej školy sa prijímajú spravidla deti od troch rokov. Podľa § 28 ods. 11 zákona č. 245/2008 ak sa do triedy prijme dieťa mladšie ako tri roky, zníži sa najvyšší počet detí o jedno dieťa.